– Jamstveni fond Europskog fonda za strateška ulaganja

Jamstvo EU-a pokriva operacije financiranja i ulaganja koje je EIB potpisao na temelju okvira za infrastrukturu i inovacije, a EIF na temelju okvira za MSP-ove. Dio tih operacija pokriva jamstvo EU-a dok dio provodi Grupa EIB-a na vlastiti rizik.

Drugi mehanizmi za upravljanje krizama koji nisu obuhvaćeni proračunom EU-a

Kao dio odgovora na krizu uspostavljeno je nekoliko drugih mehanizma koji ne upućuju ni na kakav rizik za proračun EU-a.

– Instrument zajma Grčkoj (IZG) koji se financira bilateralnim zajmovima ostalih država članica europodručja Grčkoj kojima upravlja Komisija na središnjoj razini.

– Europski instrument za financijsku stabilnost (EIFS): EIFS su u lipnju 2010. uspostavile države članice europodručja kao privremeni mehanizam za spašavanje u cilju pružanja financijske pomoći državama članicama europodručja u okviru programa makroekonomske prilagodbe. Ugovor o uspostavljanju trajnog mehanizma za spašavanje, Europskog stabilizacijskog mehanizma (ESM), stupio je na snagu 27. rujna 2012. Od 1. srpnja 2013. EIFS nastavlja s tekućim programima za Grčku (zajedno s MMF-om i nekim državama članicama) te za Irsku i Portugal (zajedno s MMF-om, nekim državama članicama i EU/MEFS-om), ali više nije uključen u nove programe financiranja ili ugovore o davanju zajmova.

– Europski stabilizacijski mehanizam (ESM): ESM je važna sastavnica sveobuhvatne strategije EU-a osmišljene u cilju očuvanja financijske stabilnosti unutar europodručja pružanjem financijske pomoći državama članicama europodručja koje su suočene s financijskim poteškoćama ili im takve poteškoće prijete. To je međuvladina organizacija u skladu s javnim međunarodnim pravom, sa sjedištem u Luxembourgu i s efektivnim zajmovnim kapacitetom od 500 000 milijuna EUR.

3.Razvoj aktivnosti pod jamstvom

U ovom odjeljku opisuje se razvoj aktivnosti pod jamstvom; prvo onih kojima izravno upravlja Komisija, a zatim onih kojima upravlja EIB.





Tablica 1.: Ukupni nepodmireni iznosi koji se pokrivaju iz proračuna EU-a na dan 31. prosinca 2015. (u milijunima EUR) Nepodmirena glavnica Obračunata kamata Ukupno % Države članice* Euratom 283 1 284 0,3 Platna bilanca (PB) 5 700 111 5 811 6,9 EIB 1 971 16 1 987 2,4 MEFS 46 800 709 47 509 56,4 Ukupno države članice** 54 753 837 55 591 66,0 Treće zemlje*** MFP 3 007 17 3 024 3,6 Euratom 17 < 1 17 <0,1 EIB**** 25 417 149 25 565 30,4 Ukupno treće zemlje 28 441 166 28 606 34,0 Ukupno 83 194 1 003 84 197 100 * Ovaj rizik pokriva se izravno iz proračuna EU-a. To uključuje i zajmove Euratoma i EIB-a odobrene

državama prije njihova pristupanja EU-u. ** Ovi iznosi ne uključuju operacije EFSU-a, za koje je na dan izvješća bilo isplaćeno 202 milijuna EUR. *** Rizik pokriven Fondom ograničen je na 19,45 milijardi. **** Uključuje zajmove subrogirane EU-u zbog Sirijina neispunjivanja obveze otplaćivanja zajmova EIB-a

(iznos: 155 milijuna EUR).

U tablicama A1, A2a, A2b i A3 SWD-a navedeni su iscrpniji podatci o nepodmirenim iznosima, posebno u vezi s najvećim iznosima, isplaćenim iznosima i stopama jamstava.

3.1.Aktivnosti kojima izravno upravlja Komisija

3.1.1.Europski mehanizam za financijsku stabilnost (EFSM)

U zaključcima od 9. i 10. svibnja 2010. Vijeće Ecofin predvidjelo je obujam instrumenta od 60 000 milijuna EUR . Osim toga, države članice europodručja bile su spremne prema potrebi dopuniti ta sredstva. Člankom 2. stavkom 2. Uredbe Vijeća br. 407/2010 iznos nepodmirenih iznosa kredita ili kreditnih linija koji će se odobriti državama članicama ograničava se na maržu raspoloživu u okviru gornje granice vlastitih sredstava za odobrena sredstva za plaćanje.

Nakon što je Vijeće odlukom odobrilo financijsku pomoć Unije Irskoj (do 22 500 milijuna EUR) i Portugalu (do 26 000 milijuna EUR), isplate su dostigle 22 500 milijuna EUR za Irsku i 24 300 milijuna EUR za Portugal (preostalih 1,700 milijuna EUR nije bilo isplaćeno jer portugalska vlada nije to zatražila te je istekao rok za isplatu).

Kretanja tijekom 2015.

Euroskupina i ECOFIN odlučili su u travnju 2013. povećati najduže ponderirano prosječno dospijeće zajmova MEFS-a s 12,5 na 19,5 godina čime je zemljama korisnicama pružena mogućnost da zatraže produženje dospijeća zajma do 2026. (tranšu po tranšu).

Dana 27. srpnja 2015. zaprimljen je zahtjev Irske za produženje prvog zajma MEFS-a u iznosu od 5 milijardi EUR koji je Irskoj isplaćen 2011. i čiji je rok dospijeća bio u prosincu 2015. Zajam je refinanciran u tri transakcije s dospijećima 2023. (2 milijarde EUR), 2029. (1 milijarda EUR) i 2035. (2 milijarde EUR).